Diari Oficial de la Generalitat Valenciana


Sumari del DOGV 576, del 29-04-1987 (1987/808674)

ORDRE de 14 d'abril de 1987, de la Conselleria d'Economia i Hisenda de la Generalitat Valenciana, per la qual es regula la informació a trametre sobre alts càrrecs de les Caixes d'Estalvis valencianes.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/04/14/(2)/dof/vci/html**

### Dades del document

Número de DOGV
:   576

Data del DOGV
:   29-04-1987

Secció del DOGV
:   DISPOSICIONS GENERALS

Número del document
:   1987/808674


Data del document
:   14-04-1987

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 14 d'abril de 1987, de la Conselleria d'Economia i Hisenda, per la qual es regula la informació a trametre sobre alts càrrecs de les Caixes d'Estalvis Valencianes.  
La Llei 31/1985, de 2 d'agost, de Regulació de les Normes Bàsiques sobre Organs Rectors de les Caixes d'Estalvis i el Reial Decret 798/1986, de 21 de març, de desplegament parcial d'aquesta Llei, estableixen el nou març legal regulador dels Organs de Govern de les Caixes d'Estalvis, havent quedat derogades les normes contingudes respecte a aquesta matèria en el Reial Decret 2290/1977, de 27 d'agost.   
Per adequar a la nova normativa, la informació i documentació que sobre els membres dels Organs de Govern han de trametre aquestes Entitats a la Conselleria d'Economia i Hisenda, hom ha considerat oportú, en ús de la facultat conferida en la Disposició Final Segona del Decret 109/1983, de 12 de setembre, i Disposició Final Quarta, apartat u, de la Llei 31/1985, de 2 d'agost, ordenar el següent:   
Primer  
Els nomenaments, cessaments i reeleccions dels vocals membres del Consell d'Administració i de la Comissió de Control, hauran de ser comunicats a la Direcció General de Política Financera de la Conselleria d'Economia i Hisenda, en un termini màxim de quinze dies. Igualment i en el mateix termini es comunicaran els acords del Consell d'Administració de nomenament i cessament del Director General de l'Entitat. Amb els escrits de notificació s?haurà d'acompanyar Certificació del Secretari, amb el vist-i-plau del President de l'Entitat, que acredite que aquests nomenaments han estat realitzats conformement al que disposen els seus Estatuts i Reglaments, i que reuneixen els requisits necessaris i no es troben incursos en les limitacions i incompatibilitats regulades en la normativa legal vigent. S'hi adjuntaran, igualment, omplertes com cal, les dades recollides en el Model AC1, que figura en l'Annex d'aquesta Ordre. En els casos de vocals membres del Consell d'Administració i del Director General, es trametrà, a més, Currículum Vitae.   
Segon  
Qualsevol variació en les dades consignades en el Model AC1 haurà de ser comunicada en un termini màxim de quinze dies.   
Tercer  
Les Caixes d' Estalvis, en tots els processos electorals que celebren per a la renovació dels seus Organs de Govern, hauran de trametre, en el termini de quinze dies des de la celebració de l'acte, la documentació següent:   
1. Còpia autenticada de l'acta notarial de l'elecció de compromissaris per sorteig que incloga nom. i cognoms dels elegits, fent-hi constar que aquests reuneixen els requisits necessaris establerts per la normativa legal vigent i no es troben incursos en les limitacions i incompatibilitats assenyalades en aquesta.   
2. Còpia autenticada de l'Acta de l'Assemblea General Constituent on s'incloguen els noms i cognoms dels Consellers Generals, Vocals membres del Consell d'Administració i de la Comissió de Control, titulars i suplents, si s'escau, i Certificació del Secretari, amb el vist-i-plau del President, que aquests nomenaments han estat realitzats conformement al que disposen els Estatuts i el Reglament de l'Entitat, i que tots els elegits reuneixen els requisits necessaris i no es troben incursos en les limitacions i incompatibilitats regulades en la normativa legal vigent.   
3. Amb aquesta última Certificació, es trametrà, si s'escau, la documentació a què fa referència el número primer d'aquesta Ordre.   
4. Certificació del Secretari de l'Assemblea amb el vist-i-plau del President, dels cessaments dels membres dels Organs de Govern de l'Entitat, produïts amb motiu de les renovacions que hi tinguen lloc.   
5. En el cas de titulars i suplents del Consell d'Administració i de la Comissió de Control, s'hi adjuntarà relació del número de vots obtingut per cadascun d'ells en les corresponents eleccions realitzades.   
Quart  
Els llocs que quedassen vacants en qualsevol dels Organs d'aquestes Entitats es cobriran, en el cas que hi haja suplents, d'acord amb el major nombre de vots obtinguts per cadascun d'ells o, quan escaiga, segons l'ordre d'inclusió en les llistes tancades votades en les corresponents eleccions, sempre i quan continuen reunint els requisits necessaris i no es troben incursos en les limitacions i incompatibilitats assenyalades en la normativa legal. En el cas que dos o més suplents haguessen obtingut igual número de vots hi accedirà el de major edat.   
Cinqué  
El càrrec de President del Consell d'Administració, en cas de vacant, haurà de ser cobert en un termini màxim de dos mesos, i s'haurà de comunicar el nomenament a aquesta Conselleria d'acord amb el que disposa el número primer d'aquesta Ordre. En aquest cas el certificat contindrà el vist-i-plau del President en funcions o Vice-president.   
Haurà de comunicar-se, igualment, la identitat de les persones que en cada moment hagen estat designades per a ostentar els càrrecs de Vice-president i Secretari del Consell d'Administració i altres càrrecs específics que poguessen recaure en vocals del Consell.   
Sisé  
La confirmació per l'Assemblea General, si escau, de l'acord del Consell d'Administració de nomenament del Director General, es comunicarà en el termini de quinze dies des de la seua celebració.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 14 d'abril de 1987.   
El Conseller d'Economia i Hisenda,  
ANTONI BIRLANGA I CASANOVA  
Veure annex


Còpia Permalink ELI